id id de en zh ta ms ja pt id en zh ta id en id en ms en id en ms en id en ms id en ms en id en id en id en ms en ms en id en ms en ms en ms en ms en ms id en id en id ms en zh en en en en en zh en zh zh ta ms ms en id es en en
Sistem parkir secara pintar pertama negara, Penang Smart Parking bermula esok | Buletin Mutiara
GEORGE TOWN – Sistem tempat letak kereta secara pintar yang pertama di Malaysia, Penang Smart Parking akan memulakan operasinya esok, 19 Ogos 2019.
Sebanyak 647 petak tempat letak kereta di sekitar George Town dan 350 petak di Lorong Langsat serta Icon City di Seberang Perai terlibat dalam pelaksanaan fasa perintis berkaitan.
Menurut Ketua Menteri, Y.A.B. Tuan Chow Kon Yeow, pengenalan sistem parkir secara pintar tersebut sekaligus mampu menangani ketidakseragaman penggunaan kupon konvensional yang wujud antara bahagian pulau dan Seberang Perai sebelum ini.
“(Penggunaan kupon) yang tidak seragam antara bahagian pulau dengan Seberang Perai telah menimbulkan kesulitan bukan sahaja kepada orang tempatan, tetapi juga tetamu yang datang dari luar Pulau Pinang.
“Oleh itu, saya harapkan dengan pengenalan sistem parkir secara pintar ini, isu ketidakseragaman dapat ditangani dan memberi kemudahan kepada semua selaras dengan inisiatif pintar yang terkandung dalam Visi Penang2030,” ucapnya pada Majlis Pelancaran Sistem Tempat Letak Kereta Secara Pintar di Negeri Pulau Pinang Fasa Perintis dekat Gat Lebuh China di sini pagi ini.
JAJARAN tempat letak kereta di sepanjang Gat Lebuh China kini mempunyai sensor Penang Smart Parking.
Hadir sama, Exco Kerajaan Tempatan, Perumahan dan Perancangan Bandar & Desa, Jagdeep Singh Deo; Timbalan Setiausaha Kerajaan Negeri (Pembangunan), Datuk Azhar Arshad; Timbalan Setiausaha Kerajaan Negeri (Pengurusan), Mohd. Ali Sebran; Ahli Dewan Undangan Negeri (ADUN) Komtar, Teh Lai Heng dan ADUN Pengkalan Kota, Daniel Gooi Zi Sen.
Datuk Bandar bagi Majlis Bandaraya Pulau Pinang (MBPP), Dato’ Ar. Yew Tung Seang; Yang di-Pertua Majlis Perbandaran Seberang Perai (MPSP), Dato’ Sr. Rozali Mohamud serta barisan Ahli Majlis kedua-dua pihak berkuasa tempatan (PBT) turut sama dalam majlis tersebut.
Mengulas lanjut, Kon Yeow menzahirkan keyakinan bahawa inisiatif pintar berkenaan bakal menjadi suatu model yang akan dicontohi PBT seluruh negara.
“Sebab itu, saya selalu tekankan bahawa pembangunan teknologi yang pesat masa kini memerlukan kita untuk berfikiran ke hadapan dan lebih jauh.
“Saya berharap inisiatif pintar ini akan memacu Pulau Pinang ke arah negeri pintar bertaraf antarabangsa dan dicontohi oleh lain-lain pihak berkuasa tempatan (PBT) dalam negara,” ulasnya.
Dalam pada itu, Jagdeep dalam ucapannya memberitahu bahawa Penang Smart Parking adalah perkhidmatan berintegrasi melibatkan pengurusan serta operasi 36,000 petak tempat letak kereta seluruh Pulau Pinang.
“Bagi fasa perintis ini, bermula esok sehingga Disember 2019, sebanyak 997 petak tempat letak kereta milik MBPP dan MPSP akan mula beroperasi dan keseluruhan 36,000 petak tempat letak kereta akan dipasang sensor sepenuhnya menjelang Ogos 2020.
“(Dan) penambahbaikan sistem akan dibuat dari masa ke masa berdasarkan maklum balas pengguna dalam tempoh sehingga Disember 2019,” ujarnya.
Sementara itu, Naib Presiden Eksekutif HeiTech Padu Berhad, Abdul Halim Md Lassim ketika ditemui menyatakan bahawa ciri-ciri yang terdapat dalam sistem Penang Smart Parking berkaitan adalah selamat dengan  penggunaan teknologi terkini.
“Bagi fasa ini, pihak kami bersedia menerima maklum balas bukan sahaja daripada pengguna sistem, malah juga pihak berkepentingan lain bagi memastikan keseluruhan sistem tersebut dilaksanakan dengan lancar dan jayanya.
“Malah, pihak kami turut menyediakan beberapa saluran rasmi bagi membolehkan penyampaian serta penerimaan maklum balas mengenai pelaksanaan Penang Smart Parking ini sentiasa ditambah baik.
“Sebagai permulaan, orang ramai boleh mengimbas QR Code yang terdapat pada bunting, kain rentang atau risalah Penang Smart Parking bagi mendapatkan maklumat lanjut mengenai pelaksanaan sistem ini,” jelasnya.
KOMPONEN dan ciri-ciri utama Penang Smart Parking.
Sistem tempat letak kereta secara pintar yang pertama seumpama di Malaysia menggunakan kombinasi teknologi sensor yang lengkap dengan sistem pandu arah carian petak parkir, bayaran tanpa tunai dengan transaksi mudah alih serta pemantauan dan analisis dalam talian secara menyeluruh.
Bagi 10,000 pengguna pertama yang menggunakan aplikasi Penang Smart Parking berkenaan akan menerima kredit bernilai RM5. Aplikasi boleh dimuat turun melalui App Store dan Google Play Store serta boleh digunakan mulai 19 Ogos 2019.
Sebarang maklum balas sila hubungi talian helpline 03 – 8026 8128 atau melalui portal http://psp.penang.my atau melalui Facebook Page : Penang Smart Parking.
Oleh : AINUL WARDAH SOHILLI Gambar : ADLEENA RAHAYU AHMAD RADZI
36k council parking lots turning 'smart' by Aug next year
Like Our Facebook Page
Posted on September 29, 2022September 29, 2022
瑞典工业化建筑系统公司Scandinavian IBS(SIBS)位于威中槟城科学园的第2座工厂竣工,并于今午盛大开幕. 槟州贸易与工业及企业发展委员会主席拿督阿都哈林周四在仪式上表示,很高兴见到SIBS在此进一步扩张,建设第2座厂房. 他相信如是扩展计划不仅会带来投资,加强社会经济,同时也可增加就业机会,并为本地人才提供提升技能的机会. 他续说,如是投资将可刺激本地商业,从而透过维持和加强本地供应链,为槟州经济做出贡献. 出席者尚有瑞典驻马大使约阿希姆·伯格斯特伦,SIBS集团联合创办人帕,马来西亚投资发展局(MIDA)执行董事娜姬哈等. SIBS集团董事经理艾利克则说,第1厂于约3年前开幕,至今已成功制造与组装2000公寓,并从第1厂的运营吸取经验,以建设第2厂.
ஸ்ரீ மகா மாரியம்மன் ஆலயத்தில் நவராத்திரி திருவிழா விமரிசையாகக் கொண்டாடப்படுகிறது
Persekitaran yang selamat teras utama MBSP dalam Bajet 2023
Wujudkan platform dalam talian agar proses permohonan lesen pelelong awam lebih lancar
Self-taught deaf artist strives for success
Buletin Mutiara (Download / Muat Turun)
Copyrights © 2021 Buletin Mutiara. All Rights Reserved.